Call DW บนหุ้น SAMART ปิดพุ่ง 50% หลังหุ้นอ้างอิงบวกแรงวานนี้
SET50 Call รีบาวน์แข็งแกร่งตามดัชนีหลักทรัพย์อ้างอิงหลังจากตลาดหุ้นไทยเปิดกระโดดในช่วงเช้า และเคลื่อนไหวผันผวนตลอดวัน โดยนักลงทุนให้ความสนใจซื้อขายทั้ง Call และ Put สลับกัน
12 มิ.ย. 2558

บล.แมคควอรี กล่าวว่า SET50 Call รีบาวน์แข็งแกร่งตามดัชนีหลักทรัพย์อ้างอิงหลังจากตลาดหุ้นไทยเปิดกระโดดในช่วงเช้า และเคลื่อนไหวผันผวนตลอดวัน โดยนักลงทุนให้ความสนใจซื้อขายทั้ง Call และ Put สลับกัน เช่น S5028C1506A และ S5028P1506B นอกจากนี้ การปรับตัวขึ้นแรงของดัชนีหลักทรัพย์อ้างอิงยังส่งผลให้นักลงทุนซื้อสุทธิใน SET50 Put อีกด้วย
ขณะที่การซื้อขาย DW บนหุ้นรายตัวนักลงทุนยังให้ความสนใจ DW บนหุ้นอ้างอิงกลุ่มเดิมๆ เช่น TRUE ITD และ TPIPL โดย DW28 ที่เกี่ยวข้อง เช่น TRUE28C1509B ITD28C1509A และ TPIP28C1509A เป็นต้น
อย่างไรก็ตาม Call DW บนหุ้นหลายตัวปิดบวกโดดเด่นตามการพุ่งขึ้นของหุ้นอ้างอิง ตัวอย่างเช่น SAMART ซึ่งปิดตลาด +8.0% ส่งผลให้ Call DW ที่เกี่ยวข้องปรับตัวขึ้นแรง เช่น SAMA28C1510A +50.0% SAMA28C1512A +27.3% รวมทั้ง Call DW บนหุ้น TPIPL STEC และ QH ซึ่งบวกขึ้นแรงเช่นกัน
โดย DW28 ที่เกี่ยวข้อง เช่น STEC28C1508A +37.5% เทียบกับหุ้นอ้างอิงที่ปรับตัวขึ้น +4.9% QH28C1508A +33.3% เทียบกับหุ้นอ้างอิงที่ปรับตัวขึ้น +4.4% และ TPIP28C1509B +26.7% TPIP28C1509A +23.8% ส่วนกลุ่มที่ปรับตัวลงได้แก่ Call DW บนหุ้นพาณิชย์ เช่น CPF28C1512A และรวมทั้ง Put DW ส่วนใหญ่ด้วย
ส่วนข้อมูลการซื้อขาย DW28 วานนี้ นักลงทุนซื้อสุทธิ S5028P1506B กว่า 2.9 ล้านหน่วย ส่วน DW บนหุ้นรายตัวมีแรงซื้อสุทธิ JAS28C1508A 2.3 ล้านหน่วย SIRI28C1509B 2.1 ล้านหน่วย SCC28C1510A 2.1 ล้านหน่วย ตามลำดับ  ส่วนแรงขายสุทธิอยู่ใน Call DW บนหุ้นที่ปรับตัวขึ้นอย่าง QH28C1508A 3.2 ล้านหน่วย SCB28C1510A 2.6 ล้านหน่วย และ TPIP28C1509A 2.1 ล้านหน่วย ตามลำดับ    
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 50,489.01  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  851.07 ล้านบาท
คิดเป็น 1.7% 
 